stanford-oval/wikipedia huggingface dataset:
תלמוד תורה לנשים
נשים כתומכות למידה של הגברים

הגישה המסורתית ברוב הדורות בעם ישראל ראתה את תפקידה המרכזי של האישה ביחס ללימוד תורה, מעבר לידיעת ההלכות הדרושות לה, בתמיכה בלימוד התורה של בעלה, ובעידוד וחינוך בניה ללימוד התורה. נשים הודרכו ליטול עליהן את עול הבית, לקבל עליהן חיי דחק, ולשאת תפילה בכל עת על בעליהן ובניהן, שיצליחו בלימודם. חכמים הדגישו כי זו היא הדרך שתביא אותן לחיי העולם הבא.
כך אמרו בתלמוד:
"גדולה הבטחה שהבטיחן הקדוש ברוך הוא לנשים יותר מן האנשים, שנאמר "נשים שאננות קמנה שמענה קולי בנות בטחות האזנה אמרתי" (ישעיהו ל"ב, ט'). אמר ליה רב לרבי חייא: נשים במאי זכיין? באקרויי בנייהו לבי כנישתא, ובאתנויי גברייהו בי רבנן, ונטרין לגברייהו עד דאתו מבי רבנן".

(תרגום: אמר לו רב לרבי חייא: נשים, בזכות מה יזכו (לחיי העולם הבא)? בזכות הבאת בניהם לבית הכנסת ללמוד מקרא מפי רבם, ובזכות ששולחות את בעליהן לבית המדרש, ובזכות שממתינות לבעליהן עד שישובו, ומאפשרות להם לנסוע לעיר רחוקה כדי ללמוד תורה.)
חז"ל שיבחו את הנשים המשקיעות את כוחותיהן בהכוונת בעליהן וילדיהן ללימוד התורה. כך למשל מספרים חז"ל על אימו של רבי יהושע בן חנניה, שבעודו תינוק הייתה נוהגת להוליך את עריסתו לבית המדרש "בשביל שיתדבקו אזניו בדברי תורה". על כך שיבחה רבו, רבן יוחנן בן זכאי "אשרי יולדתו".
רש"י מפרש "לפי שאימו גרמה לו שיהיה חכם, שכל הימים שעיברתו אמו, הייתה מחזרת בכל יום על כל בתי מדרשות שהיו בעיר, ואומרת להם: בבקשה מכם, בקשו רחמים על העובר הזה שיהיה חכם".
ואכן עיקר ההדרכה לנשים בספרות הראשונים היא בתחומים אלו. כך למשל כותב רבינו יונה: ”תהא האשה זהירה להתפלל ערב ובוקר וצהריים ובסוף תפילתה יהא עיקר תחנוניה על בניה ובנותיה שיהיו יראי שמים, ושיהיו בניה מצליחים בתורה, כי עיקר זכותה של אשה לעולם הבא שבניה עובדים להשם יתברך, ועושים רצונו ויראים אותו”. במקום אחר הוא כותב: ”ולמה נצטווה לדבר עם הנשים תחילה, מפני שהן שולחות בניהם שיתעסקו בתורה ומרחמות עליהם בבואם מבית הספר, ומושכות ליבם בדברים טובים שיהא חפצם בתורה, ושומרות אותם שלא יתבטלו מן התורה, ומלמדות אותם יראת חטא בילדותם”. הדרכות מסוג זה נפוצות בספרות הראשונים והאחרונים.
נשים כתומכות למידה של הגברים > שכר הנשים בלימוד התורה של הגברים

בתלמוד, רבינא אמר, שבשכר פעולותיהן אלה הנשים חולקות עם הגברים את שכר לימוד התורה שלהם. מפורסם גם המעשה ברבי עקיבא, שנישא לרחל בתו של כלבא שבוע, והיא שעודדה אותו ללכת ללמוד תורה, ולבסוף, כאשר חזר לביתו עם אלפי תלמידיו, ביקש רבי עקיבא לכבדה משום "ששלי ושלכם – שלה", ומפרש הר"ן, שמפני שהיא שייעצה לו ללכת ללמוד תורה – תורתו שייכת לה. עוד אמרו בתלמוד, שנשותיהן של תלמידי חכמים, שמנדדות שינה מעיניהן בעולם הזה כדי לאפשר לבעליהן ללמוד תורה, נקראות "ידידו" של הקדוש ברוך הוא, וזוכות בשכר עמלן לחיי העולם הבא.
האור החיים בספרו חפץ ה' מפרש את הדברים, שמאחר "שהם סיבה ללומדים, כאילו הם עצמם לומדים". על פי מהרי"ט אלגזי, שכרן של הנשים גדול יותר משל הגברים, משום שכאשר הן שולחות את בעליהן ללמוד תורה, יש להן שכר מושלם גם אם הבעל למעשה התבטל מלימודו.
יש אומרים, שאשה המסייעת לבעלה שיוכל ללמוד תורה יש לה מחמת כך דין תלמיד חכם, הן לגבי שיעור הכבוד שמחויב להינתן לה בהלווייתה, והן לעניין החובה לקום מפניה כדין קימה מפני תלמיד חכם.
גישה זו הרואה את עיקר תפקידן של הנשים בחינוך בניהן לתורה ובתמיכה בלימוד התורה של הבעל משמשת גם בימינו כבסיס החינוך לבנות בציבור החרדי. בציבור הדתי-לאומי בישראל התפתחו גישות מורכבות יותר, המחנכות לצד גישה זו גם התפתחות אישית בלימוד התורה.
נשים למדניות

למרות המבט העקרוני הרואה בשלילה לימוד תורה לנשים, ישנם מקרים רבים של נשים חכמות שעסקו בתורה ובדרך כלל היחס כלפיהן הוא אוהד ומכבד. על בנות צלפחד, שנשאו ונתנו עם משה על זכותן לירושה עם מות אביהן ללא בנים, אמרו חז"ל ”חכמניות הן, דרשניות הן, צדקניות הן”. שבע נשים, שרה, מרים, דבורה, חנה, אביגיל, חולדה ואסתר, זכו לנבואה, אף שתנאי לנבואה הוא השגת חכמת התורה. דבורה אף שפטה את ישראל, והייתה מלמדת את העם דינים.
נשים למדניות > ברוריה

בספרות חז"ל מתבלטת ברוריה, בתו של התנא רבי חנינא בן תרדיון, ואשתו של רבי מאיר, שהייתה בקיאה בהלכה, ניהלה דיונים הלכתיים עם התנאים, ואף נפסקה הלכה כדעתה כנגד דעתם.
הגמרא מספרת על האמורא רבי יוחנן, שבא לפניו רב שמלאי בבקשה ללמוד ממנו את ספר יוחסין בתוך שלשה חודשים. רבי יוחנן השליך עליו גוש עפר ואמר לו: "אם ברוריה, שהייתה מסוגלת ללמוד שלש מאות הלכות ביום מפי שלש מאות חכמים שונים, נזקקה ליותר משלש שנים כדי ללמוד ספר יוחסין, אתה רוצה ללמדו בשלשה חודשים?".
במחלוקת בהלכות טומאה וטהרה השתתפה ברוריה במחלוקת בין התנאים, ורבי יהושע אמר "יפה אמרה ברוריה". עוד מובאת מחלוקת בעניין טומאת תנור, בין בנו של רבי חנניא בן תרדיון לבתו, "וכשנאמרו דברים לפני רבי יהודה בן בבא אמר, יפה אמרה בתו מהוא".
ברוריה לא חששה להתבטא בתקיפות אף בשיחתה עם תנאים, או בגערה בתלמידים.
נשים למדניות > ילתא

ילתא הייתה אשתו של האמורא רב נחמן. בתלמוד אנו מוצאים משא ומתן הלכתי בינה לבין בעלה. היא נהגה להשתתף בדרשת החכם, ואף הייתה נישאת על גבי כיסא מיוחד בדרך אליה. ילתא לא חששה להתווכח עם אמוראים. כשרב נחמן בעלה הציע לרב יהודה לשלוח לה דרישת שלום ורב יהודה סירב, התפתח ביניהם משא ומתן הלכתי, שהסתיים רק כאשר אמרה ילתא לבעלה "הנח לרב יהודה, שלא ינצח אותך בדבריו וישימך כעם הארץ".
עוד מסופר בתלמוד מעשה באמורא עולא שהתארח בביתם של רב נחמן וילתא. בתום סעודתו בירך עולא על הכוס, והגיש אותה לרב נחמן שישתה ממנה (לפי התלמוד, שתיית כוס של ברכה מביאה ברכה על השותה ממנה). רב נחמן ביקש שהכוס תישלח לילתא, ועולא סירב בטענה שהברכה איננה מגיעה לאישה אלא בזכות ודרך בעלה, ולכן ישתה הוא ותתברך ממילא היא. כששמעה כך ילתא, קמה בכעס, ירדה למרתף היין ושברה ארבע מאות חביות. כשעולא ניסה לפייסה ולשלוח לה כוס נוספת, על פי עצת רב נחמן, הטיחה בו ילתא מילים קשות. יש שפירשו את תגובת ילתא בכך שרצתה להראות לעולא כי לא היין הוא שעומד בראש מעייניה, ומחאתה הייתה על כך שמנע ממנה את הברכה עצמה.
פעם אחת שאלה ילתא מרבה בר בר חנא שאלה הלכתית התלויה במראה העין. רבה השיב באיסור. ילתא חשדה שרבה לא היטיב לראות את השאלה, מפני שהיה חולה בעיניו, והפנתה את השאלה לרב אחר, שהשיב לה להיתר, תוך שהוא מסתמך על עדותה של ילתא שבדרך כלל היה מתיר לה רבה שאלות דומות.
נשים למדניות > תיעוד של נשים למדניות

ישנם מספר מקרים מתועדים של נשים למדניות. בתקופת הראשונים, רבי פתחיה מרגנסבורג בספרו סיבוב רבי פתחיה כותב: ”ר"ש הלוי בן עלי ראש ישיבת בגדד, אין לו בנים אלא בת אחת, והיא בקיאה בקרייה ובתלמוד, והיא מלמדת הקרייה לבחורים, והיא סגורה בבנין דרך חלון אחד, והתלמידים בחוץ ולמטה ואין רואים אותה”. בהקדמה לשו"ת מהרש"ל מובא סדר היוחסין שלו, ובין היתר נמנית הרבנית מרים שפירא, אשר ”תפסה ישיבה כמה ימים ושנים, וישבה באוהל, וילון לפניה, ואמרה הלכה לפני בחורים מופלגים”. הרבנית אסנת ברזאני התפרסמה בכורדיסטן במאה ה-17 כלמדנית, פוסקת הלכה, פייטנית ומקובלת, ואף עמדה בראשות ישיבה.
נשים למדניות > פסקי הלכה שהובאו מפי נשים למדניות

במספר מקרים מביאים הפוסקים פסקי הלכה מפי נשים למדניות. בשו"ת מהרי"ל נושא ונותן מהר"י מולין עם "אשה חכמה", הרבנית לאה, בהלכה. בשו"ת תשב"ץ מביא תשובה הלכתית בשם "הרבנית אשת הרב ר' יוסף אבי הרב רבי מתתיהו (טריוויש הרב מפריש)", ומשבח את דבריה.
בהקדמה לספר פרישה ודרישה (חלק יורה דעה) מאריך בן המחבר בשבחה של אימו, אשר לצד תמיכתה בלימוד התורה של בעלה, ”לא שם נפשה לשום דבר בטלה, רק מחיל אל חיל עוסקת בתורה, פרשה של ימי השבוע עם פירוש רש"י ושאר מפרשים... היתה אוזרת כגבר חלציה במשא ומתן הדברי תורה, ולפעמים אשר המציאה מדעתה איזה פשט מתוק מדבש, נופת תטופנה שפתותיה, ובפרט בדיני נשים ובהלכות נדה היתה בקיאה כמעט כאחד מבעלי הוראה... וכהנה וכהנה נתנה תמיד דעתה ולבה לידע טעמי התורה”. הוא מביא בשמה פסק הלכה מפורט בהלכות הדלקת נרות שבת, וכמה פוסקים (למעט המגן אברהם שחלק על פסק ההלכה שלה וכתב "אין חכמה לאשה אלא בפלך") הלכו בעקבותיה להלכה, כפי שכותב הרב עובדיה יוסף: "כבר הסכימו האחרונים לדברי הרבנית שהיא אישה אשר נשאה ליבה בחכמה".
במאה העשרים ועד לימינו

ברוב ההיסטוריה היהודית, לא התקיימה מערכת חינוך תורני לנשים, בדומה לתלמודי התורה שרווחו לבנים. חינוכן של הבנות היה מופקד בעיקר בידי האם, שלימדה אותן את ההלכות הרלוונטיות כלפיהן והדריכה אותן בדרך התורה. עם השינויים שחלו בעולם היהודי בתקופת ההשכלה, נשמעו יותר ויותר קולות שצידדו במתן חינוך תורני פורמלי לבנות.
במאה העשרים ועד לימינו > בעולם החרדי

בעולם החרדי, הייתה זו שרה שנירר שיזמה והקימה בשנת 1918 את תנועת בית יעקב, שכללה בתי ספר לבנות. בשנותיה הראשונות זכתה התנועה ליחס מעורב. הלגיטימציה העיקרית לתנועה התקבלה בשנת 1929, כאשר הרב חיים עוזר גרודזנסקי והאדמו"ר מגור הביעו תמיכה כללית ברשת בתי הספר. בשנת 1933 הביע החפץ חיים, גדול הפוסקים במזרח אירופה באותה העת, תמיכה בתנועה. דבריו התפרסמו והפכו לתשתית הרעיונית שהצדיקה את השינוי בגישה ללימוד תורה (שבכתב בלבד) על ידי נשים:
ונראה שזה הוא שאמרו המלמד בתו תורה כאילו מלמדה תפלות, הוא דווקא בימים ההם, שהבנים והבנות היו נמצאים במקום הוריהם, וקבלת ההורים הייתה חזקה מאד אצל כל הבנים והבנות שיתנהגו בדרכי הוריהם, כמו שכתוב "שאל אביך ויגדך", ולכן היה די לבנות לסמוך בהנהגתן על מעשה הוריהן, ואין להן ללמוד תורה, אבל כעת, שבעוונותינו הרבים שקבלת האבות רופפת מאד, וגם הדבר מצוי שאין הבנים והבנות דרים אצל הוריהם, ובפרט לאותן שלומדות כתב ולשון העמים, שבודאי מצווה רבה ללמדן תנ"ך ומוסרי חז"ל כגון מסכת אבות ומנורת המאור וכיוצא בזה, כדי שיתחזקו באמונת תורתינו הקדושה, שאם לא כן - קיים חשש גדול שיסורו מדרך ה' ויעברו על כל יסודות הדת, חס ושלום
בחלוף השנים, למרות מתנגדים, התבססה תנועת בית יעקב והפכה לברירת המחדל עבור בנות בחינוך החרדי, עד לימינו. הלימודים בסמינר בית יעקב כוללים לימודי קודש נרחבים, כאשר לצד לימוד הלכות והשקפה יהודית על פי הגישה החרדית, וכן לימודי היסטוריה יהודית נרחבים (מכונים בראשי תיבות "תו"י"), נלמד גם התנ"ך בעיון, כולל מפרשיו המעמיקים כמו הרמב"ן, דבר שזכה להתנגדות גם בימינו מפי רבנים שסברו שהדבר אסור על פי ההלכה. עם זאת, נאסר בבית יעקב ללמוד משנה, למעט מסכת אבות.
כך שלמעשה נשים חרדיות מודרות מלימוד תורה.
במאה העשרים ועד לימינו > בציבור הדתי-לאומי בישראל

בעוד ובציבור החרדי שינוי המגמה בנוגע ללימודי תורה לנשים נבע מהצורך להתמודד עם רוחות ההשכלה, בציבור הדתי-לאומי בישראל התקיים שינוי עמוק יותר שהכיר בזכותן של נשים להשכיל בתורה ולהעמיק את לימודיהן בה, וכן הביא בחשבון שיקולים פמיניסטיים שהתייחסו להגבלת לימוד התורה על ידי נשים כאפליה. כתוצאה מכך נפתחו בישראל בתי מדרש לנשים, שמכנות את עצמן לרוב מדרשות (למעט ישיבת דרישה לבנות בכפר עציון, בראשות הרבנית חנה גודינגר). בבתי מדרש אלו לומדות נשים (לרוב בגילאים על-תיכוניים) מקרא, הלכה, מחשבת ישראל, חסידות, ותלמוד, בהתאם לתוכניות לימודים משתנות.
ראו גם

מעמד האישה ביהדות
מדרשה תורנית לנשים
בית יעקב
לקריאה נוספת

שלמה אשכנזי, נשים למדניות, הוצאת ארגון תבונה, תל אביב תש"ב
גרינליף

| --- | --- |

כרזת הסדרה גרינליף
 סוגה:  קומדיית מצבים
 יוצרים:  קרייג סטיבן רייט   קלמנט וירגו
 בימוי:  Clement Virgo 
 שחקנים:  מרלה דנדרידג׳ קים הות׳ורן דזירה רוס למאן רוקר טיי וייט לין וויטליף   דבורה ג'וי ויינאנס   קית' דיווד   לובי סימון   גרגורי אלן ויליאמס   ריק פוקס
 ארץ מקור:  ארצות הברית
 שפות:  אנגלית
 מקום התרחשות:  אטלנטה 
 מספר עונות:  5
 מספר פרקים:  60
 הפקה
 מפיק:  אופרה וינפרי, Lionsgate Television
 מפיקים בפועל:  אופרה וינפרי, קרייג רייט, Clement Virgo 
 חברת הפקה:  Lionsgate Television 
 הפצה:  נטפליקס 
 אורך פרק:  42 דקות
 שידור
 רשת שידור:  נטפליקס, Oprah Winfrey Network
 רשת שידור בישראל:  נטפליקס
 תקופת שידור מקורית:  11 באוגוסט 2020 – 21 ביוני 2016
 קישורים חיצוניים
 www.greenleafown.tv
 דף התוכנית ב-IMDb
 
גרינליף (באנגלית: Greenleaf) היא סדרת דרמה אמריקאית שנוצרה על ידי קרייג רייט, והופקה על ידי אופרה וינפרי ו-Lionsgate Television. הסדרה שודרה לראשונה ברשת Oprah Winfrey (OWN) ב-21 ביוני 2016.
רקע

הסדרה עוקבת אחרי משפחת גרינליף, עולמה חסר המצפון של המשפחה הכוללים סודות ושקרים שערורייתיים, מתחם האחוזה המשפחתית המפוארת שלהם, והמגה- כנסיית ממפיס רחבת הידיים שלהם עם חברים אפרו-אמריקאים. הדמויות הראשיות של הסדרה הן הבישוף ג'יימס גרינליף (קית' דייוויד) וליידי מיי גרינליף (לין וויטפילד), שהם הפטריארך והמטריארך של משפחת גרינליף, וגרייס גרינליף (מרלה דנדרידג'), בתם הפרודה שחזרה הביתה לאחר 20 שנה לאחר מותה מסתורי של אחותה, פיית'. עמוק בפנים, המשפחה הזו דואגת ואוהבת זה את זה, אבל סודות, שקרים, ניאוף, יריבות בין אחים וסוגיות אחרות רוחשות את המשפחה כשהם מנסים לשמור על עצמן. יש מגוון של אנשים שמנסים להפעיל את המשפחה מתוך הכנסייה האהובה שלהם, אבל הם מהמרים על הכל על מנת לשמור אחד על השני כמו כל משפחה. צילומי העונה הראשונה החלו באוקטובר, 2015 באטלנטה, והסתיימו ב-24 במרץ 2016.
בשנת 2020, הוכרז שקרייג רייט כותב ספין-אוף לסדרה. הסדרה תתמקד בתפקידה החדש של ליידי מיי ככומרה הראשית של הכנסייה.
ביקורת ונתונים

העונה הראשונה של גרינליף זכתה בעיקר לביקורות חיוביות ממבקרים, ששיבחו במיוחד את ביצועי המשחק של השחקנית הראשית בסדרה, מרלה דאנדרידג', וכן את לין וויטפילד וקית' דייוויד. ב- Rotten Tomatoes, לעונה הראשונה של הסדרה יש דירוג של 79%, על סמך 18 ביקורות, עם דירוג ממוצע של 6.9/10. Metacritic העניקה לעונה הראשונה של התוכנית ציון של 68 מתוך 100, בהתבסס על 20 מבקרים, מה שמצביע על ביקורות חיוביות בדרך כלל.
הקרנת הבכורה של הסדרה משכה 3.04 מיליון צופים, מה שהפך אותה לבכורה עם הכי הרבה צפיות בהיסטוריה של OWN.
הסדרה משודרת על ידי נטפליקס ברחבי העולם מחוץ לארצות הברית וקנדה.
שחקנים ראשיים

קית' דייוויד המגלם את דמותו של הבישוף הראשי ואב המשפחה ג'יימס גרינליף
לין וויטליף המגלמת את דמותו של הגברת הראשונה ואם המשפחה מיי גרינליף
מרלה דנדרידג׳ המגלמת את ג'יגי גרינליף, הבת הבכורה במשפחה החוזרת לבית הוריה אחרי 20 שנה, ומכהנת כמנכ"לית של הכנסייה
דזירה רוס המגלמת את סופיה גרינליף, בתה של ג'יג'י
למאן רוקר המגלם את ג'ייקוב גרינליף, הילד השני והבן היחיד של המשפחה, המכהן ככומר שותף עד שנתפס על ניאוף
קית' הות'ורן המגלמת את קריסה גרינליף, אשתו של ג'ייקוב והכל היחידה של המשפחה, המכהנת כמנהלת בבית ספר של הכנסייה
דבורה ג'וי ויינאנס המגלמת את דמותה של צ'ריטי גרינליף, הילדה הצעירה במשפחה המשמשת כמוזיקאית בכנסייה
טי וייט המגלם את דמותו של קווין סאטרלי בעלה של צ'ריטי וחתן המשפחה שיוצא מהארון ומתרגש ממנה
גרגורי אלן ויליאמס המגלם את דמותו של רוברט "מק" מקרידי, אחיה של מיי גרינליף אם המשפחה, החשוד באונס של עשרות נערות (עונות 1 ו-2)
לובי סימון המגלמת את דמותה של זורה גרינליף, בתם המורדת של ג'ייקוב וקריסה
אופרה וינפרי המגלמת את דמותה של מייביס מקרידי, אחותה של מיי גרינליף ומק מקרידי.
ריק פוקס המגלם את דמותו של דריוס נאש, עיתונאי ובן זוגה של מיי גרינליף
ביל קובס המגלם את דמותו של הנרי מקרידי, אביהם של מייביס ומיי מקרידי
הערות שוליים

↑  Daniel Holloway, TV Ratings: Oprah Winfrey’s ‘Greenleaf’ Premieres to OWN’s Biggest Audience Ever, Variety, ‏22 ביוני 2016 (באנגלית אמריקאית)
↑  Patrick Hipes, Netflix Nabs Global Streaming Rights To ‘Greenleaf’, Deadline, ‏27 בינואר 2017 (באנגלית אמריקאית)
אנושיים (סדרת טלוויזיה)

| --- | --- |

 מבוסס על:  הסדרה "אנשים אמיתיים"
 סוגה:  מדע בדיוני, סדרת להט"ב, סרט דרמה, סדרת היסטוריה אלטרנטיבית 
 יוצרים:  סם וינסנט ג'ונתן ברקלי
 שחקנים:  אמילי ברינגטון ג'מה צ'אן קתרין פרקינסון טום גודמן-היל קולין מורגן
 ארץ מקור:  הממלכה המאוחדת, ארצות הברית 
 שפות:  אנגלית 
 מקום התרחשות:  לונדון 
 מספר עונות:  3
 מספר פרקים:  24
 הפקה
 מפיקים בפועל:  סם וינסנט 
 הפצה:  AMC 
 אתר צילומים:  לונדון 
 מוזיקה:  כריסטובל טאפיה די ויר 
 אורך פרק:  46 דקות
 שידור
 רשת שידור:  ערוץ 4 AMC
 תקופת שידור מקורית:  14 ביוני 2015 – 5 ביולי 2018 
 קישורים חיצוניים
 אתר רשמי
 דף התוכנית ב-IMDb
 
אנושיים (באנגלית: Humans) היא סדרת טלוויזיה מדע בדיונית ששודרה בערוץ 4. את התסריט כתבו סם וינסנט וג'ונתן ברקלי, על פי סדרת המדע בדיוני השוודית "אנשים אמיתיים". הסדרה עוסקת בנושאים של בינה מלאכותית ורובוטיקה, ומתמקדת בהשפעה החברתית, התרבותית והפסיכולוגית שיש להמצאה של רובוטים דמויי אדם הנקראים "סינתטיים". הסדרה הופקה בשיתוף פעולה של רשת AMC בארצות הברית, וערוץ 4 עם חברת ההפקה Kudos בממלכה המאוחדת.
העונה הראשונה כללה שמונה פרקים, והם שודרו מ-14 ביוני עד 2 באוגוסט 2015. עונה שנייה בת שמונה פרקים שודרה בבריטניה בין 30 באוקטובר ל-18 בדצמבר 2016. העונה השלישית הוזמנה במרץ 2017, ושודרה בין 17 במאי ל-5 ביולי 2018.
צוות השחקנים > תפקידים ראשיים > הוצגו בעונה הראשונה

מנפריט באקו – הארון קהאן (עונה 1), חבר של מטי שעוזר לה לחקור את הסינתטיים.
אמילי ברינגטון – ניסקה, סינתטית בעלת תודעה שנוצרה בידי דייוויד אלסטר כדי להיות אחות ללאו.
רות בראדלי – מפקחת בילוש קארן ווס (עונות 1–3), שוטרת שותפה של סמל בילוש פיט דראמונד. הסובבים אותה לא מגלים שהיא סינתטית מודעת, שנוצרה על ידי דייוויד אלסטר כתחליף לאשתו.
לוסי קרלס – מטילדה "מטי" הוקינס, בתם הבכורה של לורה וג'ון. היא כועסת על כך שמשפחתה מתפרקת, ועל התפקיד הרב של הסינתטיים בחברה. היא אינטליגנטית אבל מרגישה חסרת תועלת, כי לטענתה הסינתטיים יוכלו לעשות כל מה שהיא עושה. היא מומחית במחשבים ובפריצת תוכנות.
ג'מה צ'אן – אניטה / מיה, אניטה היא סינתטית משרתת השייכת למשפחת הוקינס. היא נמכרה כחדשה, אבל למעשה שמה הוא מיה, והיא נוצרה על ידי דייוויד אלסטר כדי לשמש בייביסיטר לליאו.
פיקסי דייוויס – סופי הוקינס, בתם הצעירה של לורה וג'ו. היא נותנת לסינתטית החדשה של המשפחה את שמה, אניטה, ומפתחת אליה רגשי חיבה.
ג'ק דרג'ס – סיימון (עונה 1) המטפל הסינתטי והפיזיותרפיסט של ג'יל דארמונד.
סופה דיריסו – פרד (עונה 1), סינתטי מודע שנבנה על ידי דייוויד אלסטר להיות אח לליאו. פרופ' הוב משווה את פרד למונה ליזה מבחינת המורכבות שלו. בין העונה הראשונה לשנייה פרד נעלם, אם כי מקס מאמין שהוא בסדר.
רבקה פרונט – ורה (עונה 1), סינתטית בתפקיד רפואי שנשלחת להחליף את אודי כדי לטפל בג'ורג' מיליקן. מיליקן מתוסכל ממנה ובדרך כלל מסרב לדרישותיה.
טום גודמן-היל – ג'וזף "ג'ו" הוקינס, בעלה של לורה. הוא קנה את אניטה כדי שתעזור בניהול הבית.
איוואנו ג'רמיה – מקס, סינתטי מודע, חברו ואיש סודו של ליאו. נבנה על ידי אלסטר להיות אח לליאו.
ניל מסקל – סמל בילוש פיט דראמונד, קצין צוות טכנולוגיה, שהיה תמיד חשדן כלפי הסינתטיים. מפקחת בילוש קארן ווס היא שותפה שלו לעבודה. בעונה השנייה פיט וג'יל נפרדים, והוא מפתח מערכת יחסים עם קארן אף על פי שהוא יודע מה היא באמת.
קולין מורגן – ליאו אלסטר, בנו של דייוויד אלסטר. הוא סינתטי בחלקו, ונמצא במנוסה. כולם חושבים שהוא מת בתאונת דרכים. אכן הייתה לו תאונה קטלנית, ואביו פיתח עבורו חלקים סינתטיים כדי להתמודד עם הנזק שנגרם. בעונה הראשונה הוא מנסה לאתר את הסינתטיים המודעים שנוצרו על ידי אביו. בעונה השנייה הוא עוזר לסינתטיים להסתגל לתוכנת המודעות המתפשטת.
קתרין פרקינסון – עורכת דין ואם לשלושה שלא מרגישה בנוח עם הסינתטיים. היא חושדת באניטה ומנסה לברר עליה פרטים נוספים. בעונה השנייה היא מקבלת יותר את הרעיון של הסינתטיים, ומייצגת כעורכת דין את ניסקה במשפט הרצח שלה.
תיאו סטיבנסון – טובי הוקינס, בנם של לורה וג'ו. הוא נמשך לאניטה ומנסה להגן עליה.
ויל טיודור – אודי (עונות 1–2), המטפל הסינתטי של ד"ר מיליקן. יש תקלות רבות בתפקוד שלו, אבל ד"ר מיליקן מסרב למחזר אותו או להחזירו למערכת. בעונה השנייה הוא מתגורר זמן מה אצל משפחת הוקינס.
דני וב – פרופ' אדווין הוב (עונות 1–2) חוקר בינה מלאכותית. הוב משתתף בחקירה הממשלתית למציאת ארבעת הסינתטיים המודעים הנחשבים לאיום.
ויליאם הרט – ד"ר ג'ורג' מיליקן (עונה 1), חוקר בינה מלאכותית בגמלאות, ואלמן הסובל מאובדן זיכרון, ונכות כתוצאה משבץ. הוא יוצר קשר מיוחד עם המטפל הסינתטי שלו אודי. בעבר הוא עבד עם אביו של ליאו.
צוות השחקנים > תפקידים ראשיים > הוצגו בעונה השנייה

מרשל אולמן – מילו קהורי (עונה 2), יזם היי-טק ובעל חברת "קוואליה" תאגיד לחקר הסינתטיים, שמנסה ליצור סינתטיים בעלי תחושות.
סוניה קסידי – הסטר (עונה 2), סינתטית שהופכת מודעת לעצמה בעזרת התוכנה שמופצת בעולם. ליאו וחבריו מחלצים אותה ממתקן עבודה, ואחרי זמן קצר מפגינה התנהגות מופרעת.
קארי-אן מוס – ד"ר אתנה מורו (עונה 2), חוקרת מסן פרנסיסקו, שמוזמנת לעבוד עבור חברת קוואליה
בילי ג'נקינס – ה"שרף" סם (עונות 2–3)
צוות השחקנים > תפקידים ראשיים > הוצגו בעונה השלישית

הולי ארל – אגנס (עונה 3), סינתטית בקבוצה של מקס. היא חושדת במקס ובמנהיגותו, ומזדהה עם הטרוריסטים.
אוקוולי רואץ' – אנטול (עונה 3), הוא מאמין בכוח עליון, כלומר דייוויד אלסטר.
מארק בונאר – ד"ר ניל סומר (עונה 3), מדען חבר בוועדה הממשלתית שלורה נמשכת אליו.
דינו פצ'ר – סטנלי (עונה 3), סינתטי "כתום-עיניים", שנשלח אל לורה על ידי ועדת דריידן לשמש כשומר ראש שלה.
צוות השחקנים > תפקידי משנה

אלן תומאס – לינדזי קיוונוקה
ג'ונתן אריס – רוברט
סטיבן בוקסר – ד"ר דייוויד אלסטר, אביו של ליאו, והיוצר של הסינתטית המודעים
ספנסר נורווייס – ליאו אלסטר הצעיר
לטישה רייט – ריני (עונה 2), נערה אנושית שמחקה את התנהגותם של הסינתטיים.
בלה דיין – אסטריד, מלצרית שמפתחת מערכת יחסים עם ניסקה.
פרקים

| עונה | עונה | פרקים | פרקים | שודרה לראשונה (בריטניה)> הפרק הראשון | שודרה לראשונה (בריטניה)> הפרק האחרון |
| --- | --- | --- | --- | --- | --- |
|  | 1 | 8 | 8 | 14 ביוני 2015 | 2 באוגוסט 2015 |
|  | 2 | 8 | 8 | 30 באוקטובר 2016 | 18 בדצמבר 2016 |
|  | 3 | 8 | 8 | 17 במאי 2018 | 5 ביולי 2018 |
פרסים ומועמדויות

| שנה | פרס | קטגוריה | מועמדים | תוצאה | הערות |
| --- | --- | --- | --- | --- | --- |
| 2015 | פרסי התסריטאים הבריטים | דרמה טלוויזיונית בריטית הטובה ביותר | ג'ו ברטון, ג'ונתן ברקלי, סם וינסנט ואמילי באלו | זכייה |  |
| 2015 | The Royal Television Society: Craft and Design Awards | Design Titles | Momoco | זכייה |  |
| 2015 | The Royal Television Society: Craft and Design Awards | Trails & Packaging | 4Creative | מועמדות |  |
| 2016 | National Television Awards | Drama Performance (longlisted) | ג'מה צ'אן | מועמדות |  |
| 2016 | National Television Awards | Drama Performance (longlisted) | טום גודמן-היל | מועמדות |  |
| 2016 | National Television Awards | New Drama | אנושיים | מועמדות |  |
| 2016 | פרס סטלייט | Best Genre Series | אנושיים | מועמדות |  |
| 2016 | Broadcast Awards | סדרת הדרמה או מיני-סדרה הטובה ביותר | אנושיים | מועמדות |  |
| 2016 | Broadcasting Press Guild Awards | סדרת הדרמה הטובה ביותר | אנושיים | מועמדות |  |
| 2016 | Broadcasting Press Guild Awards | השחקנית הטובה ביותר | ג'מה צ'אן | מועמדות |  |
| 2016 | Broadcasting Press Guild Awards | Breakthrough Award | ג'מה צ'אן | מועמדות |  |
| 2016 | The Royal Television Society: Programme Awards | סדרת הדרמה הטובה ביותר | אנושיים | מועמדות |  |
| 2016 | Televisual Bulldog Awards | סדרת הדרמה הטובה ביותר | אנושיים | זכייה |  |
| 2016 | האקדמיה הבריטית לאמנויות הקולנוע והטלוויזיה | Television Craft: Digital Creativity | צוות הפיתוח | זכייה |  |
| 2016 | האקדמיה הבריטית לאמנויות הקולנוע והטלוויזיה | Television Craft: Editing – Fiction | דניאל גרינוויי | מועמדות |  |
| 2016 | האקדמיה הבריטית לאמנויות הקולנוע והטלוויזיה | Audience Award | אנושיים | מועמדות |  |
| 2016 | האקדמיה הבריטית לאמנויות הקולנוע והטלוויזיה | טלוויזיה: סדרת דרמה | אנושיים | מועמדות |  |
| 2016 | South Bank Sky Arts Awards | דרמה טלוויזיונית הטובה ביותר | אנושיים | מועמדות |  |
הערות שוליים

1 2 3  "Humans – Series 1 Episode 1". Radio Times. נבדק ב-8 ביוני 2015. {{cite web}}:  (עזרה)
1 2 3  Hegarty, Tasha (10 בינואר 2015). "Humans: Channel 4 and AMC's sci-fi drama releases its first image". Digital Spy. {{cite web}}:  (עזרה)
1 2  "Humans: New AMC TV Show to Debut". TV Series Finale. 14 במאי 2015. נבדק ב-14 במאי 2015. {{cite web}}:  (עזרה)
↑  "HUMANS – Professor Edwin Hobb – AMC". AMC. אורכב מ-המקור ב-2018-11-06. נבדק ב-2018-10-16.
↑  "HUMANS – Dr. George Millican – AMC". AMC. אורכב מ-המקור ב-2018-06-12. נבדק ב-2018-10-16.
1 2  "Production Begins on Humans Season 2". ComingSoon.net.
1 2  "Humans Series 3 Episode 1". נבדק ב-6 במאי 2018. {{cite web}}:  (עזרה)
↑  "Humans Series Three Press Pack – Channel 4 – Info – Press". www.channel4.com (באנגלית אמריקאית). נבדק ב-16 במאי 2018. {{cite web}}:  (עזרה)
↑  "The 2015 British Screenwriters' Awards". נבדק ב-7 באוקטובר 2015. {{cite web}}:  (עזרה)
↑  "The Royal Television Society Awards". נבדק ב-21 בנובמבר 2015. {{cite web}}:  (עזרה)
↑  "National Television Awards (2016)". National Television Awards. National Television Awards. nationaltvawards.com. נבדק ב-6 באוקטובר 2015. {{cite web}}:  (עזרה)
↑  "Satellite Awards (2015)". International Press Academy. IPA. 2 בדצמבר 2015. pressacademy.com. נבדק ב-2 בדצמבר 2015. {{cite web}}:  (עזרה)
↑  "Broadcast Awards". אורכב מ-המקור ב-2016-02-01. נבדק ב-10 בפברואר 2016. {{cite web}}:  (עזרה)
↑  "Broadcast Awards". נבדק ב-11 בפברואר 2016. {{cite web}}:  (עזרה)
↑  "RTS PROGRAMME AWARDS 2016". נבדק ב-4 באפריל 2016. {{cite web}}:  (עזרה)
↑  "Televisual Bulldog Awards 2016". אורכב מ-המקור ב-2019-02-07. נבדק ב-6 במאי 2016. {{cite web}}:  (עזרה)
↑  "BAFTA TV Craft in 2016 Awards". נבדק ב-24 באפריל 2016. {{cite web}}:  (עזרה)
↑  "BAFTA Radio Times Audience Award". נבדק ב-29 במרץ 2016. {{cite web}}:  (עזרה)
↑  "BAFTA Television in 2016 Awards". נבדק ב-29 במרץ 2016. {{cite web}}:  (עזרה)
↑   Doctor Foster and Stormzy win at South Bank Sky Arts Awards, plus full list of winners, The Telegraph, 5 June 2016